ming030890/wiki-yue-high-quality huggingface dataset:
彭德

彭德（英文：Kenneth Myer Arthur Barnett，1911年3月19號—1987年10月24號）係前港英官員兼漢學者，響1959年至1970年出任人口調查處處長（1967年改叫政府統計處處長），另外佢仲曾經出任新界民政署長、市政局主席。

早年
彭德響倫敦克里克伍德出世，老豆叫Arthur Barnett，而阿媽叫Amy Barnett。彭德早年入讀磨坊山學校，期間佢曾經參加中量級拳擊比賽、欖球同埋曲棍球等等運動。之後，佢升讀劍橋大學國王學院，響1932年以文學士嘅身份畢業，響1936年獲政府授做文學碩士。

官員生涯
1934年，彭德以官學士嘅身份，正式加入港英政府，隨即畀人派去潔淨局做行政助理，響1937年調去做九龍巡理府。1940年，佢調去做戰時稅務專員，第二年先係出任試委員會委員，之後又做返潔淨局行政助理。同年12月爆發香港攻防戰，而彭德畀人調去香港義勇防衞軍第四炮兵連做中尉。十幾日後香港淪陷，彭德畀日軍捉到。佢首先畀人坐監響亞皆老街集中營，之後佢轉去深水埗拘留營。期間，彭德響食物問題上面曾經直接同紅十字會駐香港代表講，因而違反咗日軍對戰俘嘅規則，彭德因為咁而畀日軍打，但係戰俘嘅食物問題上面因為呢件事就有所改善。
1945年，日本宣佈無條件抗降，彭德出獄，畀政府任命做第三突擊旅上尉，同東江縱隊合作，負責管理九龍、荃灣、屯門、西貢、清水灣同埋離島，維持治安。除咗維持治安之外，彭德仲有份起嘢，就好似西貢公路，就係佢同海軍中尉約翰波遲（英文：John Wynne-Potts）一齊起嘅。
響1946年，港英政府正式恢復運作，之後彭德分別響1947年至1948年同埋1951年至1952年期間，兩次做助理輔政司，仲響1949年一度出任助理財政司同埋社會福利署署長。響做助理財政司期間，佢有份禁止炒黃金，試過因為呢條問題而同金銀首飾業商會傾點樣應對。
1951年，彭德轉做市政局主席，期間遇上有好多中國大陸嘅人走難落嚟香港，令到人口幾何式咁增加，而佢哋又周圍起木屋（冇地方住，佢哋咪周圍起，起碼有地方瞓），而彭德為咗處理木屋問題，下令起徙置區。1952年，佢制定咗一套解決住屋問題嘅計劃，計劃入面佢提議響全香港分19個徙置區，安置班難民，批准難民響徙置區度起木屋；佢仲希望可以響1954年拆嗮所有木屋；另外佢仲要求起一個組織監管徙置區。同年4月，九龍仔大坑西發生大火，於是彭德響同年11月將嗰班災民安置到東頭同埋土瓜灣。
1953年，彭德計劃擴建當時啱起完冇耐嘅荔枝角平房區，咁做係為咗收容當時因為要起長沙灣街市而迫住要搬屋嘅市民。佢將住響平房區嘅人搬去何文田文華村，批准佢哋響文華村重新起過間平房，又畀佢哋響屋入面做小型工廠，仲將文華村入面唔合格嘅木屋重建。同一時間，佢又為東頭起基本生活設施。同年12月，發生石硤尾大火，有大約五萬八千人一夜之間無家可歸，之後彭德清拆石硤尾一帶嘅木屋，並原址起咗有兩層高嘅平房去安置佢哋。
1954年，彭德畀人調去做新界民政署長。

晚年
1970年，彭德辭去政府統計處處長呢份工，正式退休，一共為港英政府服務三十七年，而香港會等等團體都有為佢餞行。響離開香港個日，彭德一家人響啟德機場受到佢嘅同事同埋老友送別。退休之後，彭德分別畀人派去馬拉維同埋孟加拉，幫聯合國做人口統計。
後嚟，彭德搬去白金漢郡安享晚年。1987年10月24號，彭德響白金漢郡過身，終年七十六歲。

屋企
彭德響1946年娶咗小學老師王慶琛（英文：Joan Hing-sam Wong）做老婆。王慶琛係湖南保靖人，老豆係東北軍阿頭王化南。兩公婆生咗一個女，叫彭世珍（英文：Ruby Shai-chan Barnett），彭世珍曾經響香港同埋愛爾蘭讀書，之後成功做咗律師。

貢獻同埋影響
彭德對粵語、桂林話同埋客家話都好熟悉，另外佢亦熟悉20種唔同嘅語言。
佢曾經去大嶼山玩期間，發現咗石圓環。
彭帥

彭帥（粵拼：paang4 seoi3；簡化字：彭帅；1986年1月8號—）係中華人民共和國女子網球手，湖南湘潭人。2014年2月17號摞到多哈公開賽冠軍之後，彭帥正式登上咗雙打世界第一忌寶座，成為咗繼日本網球手杉山愛之後又一位登上雙打世界第一忌亞洲女球手。
2016年10月16號喺天津舉辦嘅WTA網球公開賽女單賽事決賽贏咗對手，攞咗冠軍。
2021年11月2號彭帥喺新浪微博度曝光自己同相差四十歲嘅前中共高層張高麗，係有過長達十年以上嘅婚外情同性關係經歷，而張嘅老婆康潔亦知情。原帖喺網傳一排後就被删咗，到當晚黑接近午夜嘅時候，中華人民共和國啲網路平台就開始封殺埋有關嘅資訊內容，其中連社交網站豆瓣度2013年韓劇《總理與我》版面都被鏟咗。

球員生涯
彭帥係右手揸拍（雙手反手）。8歲開始接觸網球。
彭帥身高超過1.7米，好早就畀人認為係中國女子網球未來希望。2002年，渠被送去美國接受訓練，無耐轉為職業球手。2004年，渠忌世界排名首次打入前100名。
彭徐美雲

彭徐美雲，MH，香港親中陣營政治人、慈善家（香港耀能協會主席）。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表：全國婦聯)。2022年，佢喺李家超無提政綱嘅情況下，有份提名李家超參與2022年香港行政長官選舉。

屋企
佢老公係彭曉明，大仔係彭穎生。

馬主生涯
佢喺2000年代初期開始喺香港賽馬會做馬主，名下賽駒包括「至富寶」、「同歡笑」、「羅馬神駒」。
彭尼維茲

彭尼維茲（英文：FK Panevėžys）係立陶宛賓拿法斯一間職業足球球會，依家踢緊立陶宛超級足球聯賽。
彭巴斯

彭巴斯（西班牙文：Pampas），又譯潘帕斯，係南美洲東南部一塊草原地區，主要橫跨阿根廷東部、烏拉圭同巴西南部。
彭康洋

彭康洋（粵拼：paang4 hong1 joeng4；以前叫彭康甡），係星加坡男歌手、音樂人。

經歷
2013年8月20號，佢出咗《睡王子》單曲。
文華新村

文華新村係香港一個大屋苑，喺於九龍油麻地嘅渡船角。佢起喺佐敦道同渡船街交界。1963年香港年報講，係當時最大嘅私人屋苑。呢條村發展商係嘉年企業。
文華新村一共8棟樓，全部用「文」字開頭，因此又叫八文樓。文華新村前身係油蔴地碼頭倉庫，同埋中華煤氣公司舊煤氣廠。嘉年企業喺1955年購入，1961年發展成住宅大廈。而油蔴地小輪就將碼頭搬到渡船角，起咗佐敦道碼頭兼巴士總站。文華新村有呢個交通之便，吸引唔少中產階級人士居住。開售嗰陣，文華新村三千幾個單位，以接近1.6億賣出，令發展商賺到盤滿砵滿。
文華新村8棟樓之間，全部有街道間隔，大廈好似「田」字形咁，有四排，一排兩棟。文華新村原本三面環海，好多單位有全海景。之不過，1990年代，香港政府搞玫瑰園計劃，喺佢周圍填海，文華新村變成內陸地段。
2000年代，文華新村已經四十年，設計已經過時，內外陳舊。佢多幢大廈相連設計（但唔互通），幫咗罪犯匿埋同走佬，因為咁治安差咗。連賊王季炳雄都匿過喺度。2003年12月24號凌晨3點幾，香港警察飛虎隊破門入文景樓1229室，逮捕季炳雄，重喺屋裏面搵到大批槍械同手榴彈，成為當時大新聞。文華新村嘅獨特環境，引到唔少電影取景，好似杜琪峰執導嘅《大事件》，就喺呢度拍。
文華新村未來會喺三條鐵路中樞附近，文華樓南面，過小巴站同佐敦道，有柯士甸站、九龍站同埋佐敦站。
治安較舊時好，有夜市食肆林立，出夜街唔會靜英英，無有怕。當地新住戶夾雜南亞人，佢哋多數有宗教信仰，頗爲善良。
文繡

文繡（或做「文綉」；1909年12月20號—1953年9月17號），學名傅玉芳，鄂爾德特氏，字蕙心，自號愛蓮，蒙古族，滿洲鄂爾德特氏人端恭個女，清朝末代皇帝溥儀嘅妾侍。溥儀冊封徂佢為淑妃，之後直到兩人喺1931年離婚為止，佢都無再被溥儀進封。

家庭
爺爺錫珍，清朝吏部尚書，生徂六個仔。
老頭端恭，錫珍嘅第一個仔。
阿媽蔣氏，端恭第二任老婆，漢族。
姐姐「黑大姐」，本名不詳，人稱「黑大姐」，端恭原配博爾濟吉特氏唯一嘅細路。
妹妹文珊，花名「二秀」，文繡胞妹，慶親王奕劻個孫溥鈞個老婆。但係《末代皇帝溥儀在天津》話文珊嫁徂俾載振個仔溥銳，溥銳個長女毓宜（金宛如）就證明「文珊并非溥銳外室」，而係溥鈞個老婆。
文美桂

文美桂（1955年11月20號－2022年12月9號）係香港親中派政治人物兼鄉議局人士，生前係新田鄉鄉事委員會主席、元朗區議會當然議員。

政治立場同爭議
佢喺2014年雨傘運動期間曾經拉大隊到壹傳媒大樓抗議，指《蘋果日報》等媒體煽動學生罷課，喺香港反送中運動期間又主張對示威者施予暴力對待，揚言佢在場嘅話會一個打廿件。
另外，喺元朗站襲擊事件，大量反送中示威者被黑衣人襲擊，元朗區議會之後召開大會討論事件，會議開始前，旁聽席早已滿座，場外有多名市民喺度輪候。不過文美桂就偷偷放行三名男士進入會議室，被揭發後甚至喝斥記者。

選舉經歷
喺2021年9月，佢成為香港特别行政區選舉委員會鄉議局界委員。
文華里

文華里（英文：Man Wa Lane），又叫圖章街，係香港上環一條馬路，由干諾道中開始，去到文咸東街。條街最出名賣圖章。
文竹

文竹（粵拼：man4 zuk1；學名：Asparagus setaceus），又嗌雲竹（wan4 zuk1）或山草（saan1 cou2），係天門冬科天門冬屬嘅長年生常綠草質藤木，原產非洲南邊，而家喺全球各地嘅園林地區都可以搵到。

名
文竹雖然唔係竹，但枝葉比較纖幼，睇落有啲似竹噉，所以叫文竹。

樣
梗長而軟，最長有4m到，有伸長兼攀援性。根幼而長，有些少肉質；近根部份草質，近葉部份似剛毛，纖細而簇生，樣似羽毛，呈Δ式伸展，伸長嘅梗可以長到幾米；梗有好多分枝，細樖仔時直立兼光滑，帶綠色嘅葉狀枝；每片有6～13嚿細枝，長3～6mm，綠色，好幼，似三棱錐。葉着生，生喺葉狀枝基，淡啡，似帶刺鱗片噉。花着生喺短柄，多數開1～4朵，公乸唔同樹，綠白，有短柄；花被似倒立嘅披針噉。果屬漿果，直徑6～7mm，熟咗之後變紫啡色，入面有1～3粒籽。

適應環境
植株啱喺暖而濕，且半陰嘅環境入面生。佢既唔禁旱又唔禁積水，凈啱＞5℃嘅環境生存。

用途
植株可以做觀賞植物同埋盆栽，晚黑時除咗可以吸收SO2、NO2、Cl2等有害氣體之外，重可以分解出殺菌氣體，從而减少感冒、傷寒同喉嚨痛等傳染病，有好大嘅淨化環境作用。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅根可以做藥，有潤肺嘅功效。
文翠珊

文翠珊爵士夫人（英文：Theresa Mary May, Lady May，1956年10月1號—）係英國政治人，2010年做內政大臣兼婦女同平等事務國務大臣，2016年7月成為英國歷嚟第二位女首相。
文翠珊喺首相任內主導英國脫歐程序，但遲遲未能同國會達成脫歐協議。2019年5月24號，佢宣佈會喺6月7號辭任黨魁，並留任首相至7月23號約翰遜當選新黨魁為止。
廣東省人民體育場

之前廣東省人民體育場係個古代練兵場。喺1454年，嗰時專門睺住兩廣軍務都察院嘅右副都禦史（廣東嗰邊）——馬昂，就喺廣州嘅東邊起咗個古代練兵場出嚟；喺1683年就重新裝修，嗰時嘅體育場好細，得128800平方米，喺裝修嗰陣重改咗名嗌「東較場」。喺明清時期，呢個場地成日搞閱兵、操練同埋武術比賽，所以「東較場」嘅名就係噉嚟。
1901年，武術嘅科舉制度取消咗，用咗1200年嘅武術科舉就成為歷史。喺1906年就改咗一次名，嗌「廣東省運動場」。嗰年重辦咗第一屆廣東省大運動會；

民國時期
喺1916年12月，廣東省政府出錢起咗間公共體育場出嚟，而呢個體育場喺1932年起好；喺起緊公共體育場嗰時，好多改變成個中國命運嘅事件喺東較場發生。首先喺1922年5月2號，呢度辦咗由孫中山授旗嚟開辦嘅粵軍第二軍北伐誓師典禮。跟住係1925年6月23號，為咗抗議帝國主義喺上海搞嘅五卅慘案，周恩來同埋省港大罷工嘅工人同埋各界群眾喺東較場嗰度搞咗個大會嚟撐上海嘅鬥爭，重組織咗100000人嘅反帝大遊行，結果遊行隊去到沙基就俾沙面租界嘅英軍開槍掃射而搞出咗單沙基慘案。喺1926年元旦，中國國民黨第二次代表大會開幕之後就喺東較場度舉行咗閱兵儀式，有20萬個軍民大嗌「打倒帝國主義同軍閥」嘅口號。喺1926年7月9號，呢度重辦咗北伐誓師大會，拉開咗北伐戰爭嘅序幕。1935年，廣東省體育專科學校成立咗，之後呢個場地重俾人定咗係廣東省體育專科嘅運動場。1938年抗日戰爭期間，日軍攻陷廣州，重將嗰時嘅廣東省立體育場攞咗嚟做軍用倉庫同埋兵工廠。1947年，國民黨接手呢間體育場之後，就改咗名做中正體育場。

中華人民共和國成立之後
喺1949年10月14號共產黨攻佔廣州之後，毛澤東同朱德發佈《中國人民解放軍佈告》，將體育畀返人民，所以廣東省人民政府就開始重新起返間畀日軍搞冧咗嘅體育場。就喺1950年7月，廣東省人民政府將呢間體育場改名叫「廣東省人民體育場」，重一直用到而家，而呢個名就係「屬於人民自己嘅體育場」噉解。不過體育場嘅周邊地塊俾啲居民住宅攞嗮。喺20世紀50年代到60年代之間，呢個體育場從原先坐到8,000位觀眾，整大到可以畀11,000位觀眾入去睇嘅鐵架木板看台。

改革開放之後
1983年，為咗舉辦國際女子足球邀請賽，呢間體育場重改咗嚟起有27096個座位嘅鋼筋混凝土看台同埋4座燈光照明鐵塔嘅足球場。喺1990年，為咗搞好喺廣東辦嘅第一屆女足世界盃，由霍英東負責出錢嚟重新裝修過間體育場：喺東西看台個度起咗個擋雨棚；而觀眾席重整咗個塑膠凳；田徑場就起咗個塑膠跑道，重改造埋電子顯示屏幕同埋音響功能，變成一個標準嘅現代體育場。

舉辦過嘅賽事同慶典
1906年：好多次嘅廣東省運動會
1983年11月16號～1983年11月27號：廣州國際女子足球邀請賽
1991年：第一屆女子足球世界盃
2000年：第17屆男子足球世界盃外圍賽
2001年11月20號～2001年12月5號：九運會嘅足球比賽場地。
2010年11月12號～2010年11月25號：廣州亞運會嘅足球比賽場地。
2016年1月3號：第38屆省港盃後半輪賽事。
2016年2月27號：第6屆廣府廟會花車巡遊。
廣東省博物館

廣東省博物館（英文：Guangdong Provincial Museum）係廣東廣州嘅省級綜合博物館，響珠江新城。

文明路舊館
廣東省博物館第一棟大樓，已拆除
廣東省博物館第二棟大樓，已撥俾廣東省立中山圖書館
1957年7月19號，廣東省博物館籌備委員會成立，負責決定博物館選址同收集文物。籌委會提出過好多個選址方案，無一合適，卒之由廣東省委書記陶鑄定喺文明路，舊廣東貢院大鐘樓以東、廣場以北、天文台以南嘅位置。原先計劃起3棟樓，其中主樓坐西向東，重有兩棟副樓分別喺南邊同北邊，拼埋一齊似U字，開口向東。南副樓喺1958年開始起，1959年上半年竣工。淨低主樓同北副樓因為冇錢一路都冇起。1980年代尾，拆除舊樓，起新嘅陳列大樓，1992年10月落成。

珠江新城館
珠江新城館入面嘅海洋館
2003年，廣東省政府決定投資8.8億人民幣，喺珠江新城起廣東省博物館新館。政府舉辦國際邀請競賽來徵集建築方案設計，有美國、奧地利、日本、荷蘭、英國等8個國家10間國際建築設計公司參加，最後揀咗香港許李嚴建築師有限公司嘅設計方案「珍寶容器」。2004年12月12號開始起新館，2010年5月18號正式開放。
新大樓個款好似一個「寶盒」噉，主體建築四周圍都係草皮。入口附近嘅建築距離地面有23米，草皮鋪到上去。一入大樓就係一個面積有6000平方米嘅中央大廳，有38米咁高，用咗光棚來整，幾有嶺南嘅建築特色。博物館建築重用咗「剪力牆植入型混凝土巨型筒體-鋼架懸吊結構」，個展廳入面一條柱都冇。。

開放時間
博物館星期二至星期日期早9：00－下晝5：00開門，逢星期一休息（法定節假日同特殊情況除外），公眾需憑有效證件領取參觀飛先可以進入。
廣東省人民醫院

廣東省人民醫院（粵拼：gwong2 dung1 saang2 jan4 man4 ji1 jyun2）係中國廣東省嘅其中一間省級三甲醫院機構。之前嗌過廣州中央醫院（gwong2 zau1 zung1 joeng1 ji1 jyun2）嘅名。呢間醫院既係廣東省入面，最大嘅綜合性醫院，又係中國內地規模最大、綜合實力最強嘅其中一間醫院。呢間醫院喺1946年成立。而上面嘅7個標題大字係1950年嗰陣，由葉劍英用毛筆寫喺張兩呎方嘅宣紙出嚟嘅。

成立初期
喺1946年嘅抗日戰爭勝利之後，有好多官員都想搵返個官嚟做，嗰時有位嗌李廷安嘅人就唔想做上海市衛生局局長。就係因為佢老豆一世出嗮貢獻喺北平（而家係北京）、上海、四川嘅醫藥衛生事業發展嗰邊，佢就為咗報返桑梓嘅人情，就喺廣州嗰邊起咗間協和式醫學院同埋協和醫院式嘅醫院。就喺1946年，廣州中央醫院正式成立。

廣州中央醫院時期
呢間醫院成立咗之後，嗰時嘅醫院病歷差唔多都係清一色嘅雞腸書寫，甚至連專家查房都要用英文嚟問。而住院醫師同埋實習醫師方面，都係24個鐘嘅住院負責制，佢每年都成日向醫生搞考核，合格咗先至有得入嚟，唔合格或做得唔好嘅，唔好意思，炒魷。
因為李廷安負責起嘅其中兩間醫院度，其中有一間喺廣州淪陷嗰陣整冧咗。喺光復咗之後，李廷安重請咗合眾工程師事務所攞咗「廣州中央醫院建築惠福西路醫院第二期工程設計圖」嚟負責設計廣州中央醫院嘅二期工程。但係，由於惠福西路嘅醫院已經唔夠需求，佢就重新揀個地方嚟新起間醫院。佢之前諗住揀二沙島嗰度，但係由於嚿地皮要好多錢先至可以買，結果就冇揀到呢度喇。佢最後就揀咗喺而家東川路同埋中山三路、中山二路嘅交界嗰嚿地嚟起間新嘅醫院。不過嗰時，嗰笪地隔籬就係間好荒涼嘅殯儀館。後嚟李廷安就通過搞市政府同埋國際紅十字會、銀行同埋廣州善後救濟署嚟幫手捐錢嚟負責起間醫院。而呢間醫院喺1947年起好。
後嚟到咗1949年嘅中國解放之前，由於國民黨中央衛生部長嚟咗廣州，重命令嗰時做緊廣州中央醫院嘅院長——鐘世藩，話要帶嗮成間醫院嘅巨額資金，冚唪唥搬嗮去臺灣嗰邊。由於鐘院長憎嗮啲國民黨嘅腐敗制度，即刻唔喺廣州度搞喇，喺1950年，佢將啲醫院財產（包括埋文書、信件、圖書，房屋、藥品、醫療同生活器材、建築材料等）畀嗮下任嘅院長——陳汝棠。
到咗1949年10月15號嘅凌晨，喺惠福西路嘅廣州中央醫院門診部嘅二樓騎樓上空掛咗嚿五星紅旗喺度。嗰時係廣州城入面，其中一度出現得最早嘅旗，而呢支旗就搞到好多人嚟睇佢。嗰時成間醫院都冇人知係邊位醫生掛咗個五星紅旗響度，過咗十幾日都係噉，而掛國旗嘅人都唔夠膽認頭。
醫院喺1951年正式改名嗌「廣東省人民醫院」。喺1952年1月1號，總院正式搬咗去而家嘅東川路同埋中山二路交界嘅東南邊冇幾遠嗰度。

文革嗰陣
喺20世紀60年代，由於中蘇關係惡化，嗰陣時嘅毛主席就搞話備戰、備荒、為人民嘅三樣服務，就喺1969年9月，衛生部軍管會喺天津度開咗全國醫藥衛生戰備會議，就搞咗個針灸麻醉嘅任務出嚟。因為國家一打仗，可以喺冇麻醉藥嗰陣降低部分手術嘅痛苦程度。嗰時嘅國家領導人都睇實嗮針灸麻醉嗰行。喺1971年11月26號，嗰陣時嘅總理——周恩來同越南總理範文同嚟咗廣東省人民醫院度睇針灸麻醉手術嗰行。
喺1973年，阿根廷嗰邊就派咗由心血管病專家、麻醉師、護士呢行7人隊喺嗰時衛生部部長——利歐達嘅帶領入面嚟咗中國內地。佢同周總理傾緊中國嘅心血管病事業發展嗰陣，利歐達就話，如估發展中國嘅心血管病事業，一定要有個工作隊喺境外學習先至得。結果周總理就嗌咗阿根廷嘅專家去咗京滬穗呢三個地方嚟揀交流醫院同埋人員出嚟。而阿根廷代表就決定揀廣東省人民醫院去阿根廷嗰邊學心血管病技術，結果俾周總理批准咗。

改革開放之後
喺1982年開始，間醫院重連續5屆做咗世界衛生組織嘅心血管疾病研究合作中心，佢喺心內科、心外科、心兒科基礎研究同埋臨床研究方面嘅全面發展，喺醫療技術重去到國際嘅先進水準，有好多嘅研究技術領域都去到發達國家咁滯。而肺癌研究所喺中國內地入面，最早搞單病種首席專家制，重喺醫肺癌、乳腺癌呢啲單病種嘅效果都領先過好多國內嘅醫院。尤其係呼吸疾病嘅介入治療、白血病防治、神經內科、神經外科、骨科、骨質疏鬆防治、精神醫學、心身醫學、康復醫學、燒傷科、眼科、消化內科、普通外科、影像醫學科同埋臨床藥理學研究呢啲專業，重維持同發展咗佢嘅優勢。
間醫院喺1997年嘅成立50週年嗰陣，重攞埋「高等醫學院校教學醫院」嘅稱號。

21世紀
2003年初，呢間醫院喺打擊沙士嗰方面，攞咗唔少嘅成效。
2004年初，呢間醫院重參加咗南亞大海嘯嘅救災任務。
2007年9月，呢間醫院第一次攞咗18間醫保信用AAA级入面嘅其中一間定点醫療機構。
2008年5月，呢間醫院重參加咗汶川大地震嘅救災任務。
2010年5月，呢間醫院全力保障咗第16屆亞洲運動會嘅醫療保障工作。

院區
廣東省人民醫院（惠福門診部）
呢間醫院一共有1間大醫院同3個門診部，分別喺：
大醫院：廣州市越秀區東川路同中山二路嘅交界東南邊冇幾遠嗰度，入面重有呢啲研究所：
廣東省心血管病研究所
廣東省老年醫學研究所
廣東省精神衛生中心
廣東省肺癌研究所
廣東省腫瘤治療中心
門診部：
惠福：廣州市越秀區惠福西路（進步里嘅東邊隔籬，仙鄰巷嘅西邊）。
廣東省人民醫院健康管理中心都喺呢個院區
合群：廣州市越秀區合群一馬路，隔籬冇幾遠就係河邊同埋隧道。
平洲：佛山市南海區平洲永安中路入面，平洲中心文化廣場隔籬
廣東省中醫院

，又嗌廣州中醫藥大學第二臨床醫學院或廣東省中醫藥科學院，係中國廣東嘅省級三甲醫院機構，1933年成立，有5間總院同3間門診部。佢係中國近代史入面，其中一間最早嘅中醫醫院，有「南粵杏林第一家」嘅名。

成立初期
1913年2月，廣東中醫中藥兩界人士整咗廣東嘅九大善堂力量出嚟，就傾係咪喺廣東度辦省中醫中藥學堂，結果喺1913年就成立咗中醫藥學校省港籌備處。
1924年，廣東中醫專科學校正式開學。結果為咗方便畀啲學生去實習，喺1933年9月份就成立咗廣東中醫院。

抗日戰爭時期
1938年，抗日戰爭期間，廣州淪陷，醫院俾日軍霸咗，搞到間學校搬咗去香港。
1944年，雖然話中醫專科學校準備喺韶關復課，但係由於日軍喺度搞搞震就冇繼續辦落去喇。
1945年8月15號抗日戰爭勝利之後，醫院就變做省婦幼保健院一直到1949年前，由於國民黨嘅軍隊迫到去臺灣，間醫院就恢復返之前嘅廣東中醫院嘅名。

中華人民共和國成立初期
1953年，醫院改為國有醫院，重改名嗌廣東省中醫實驗醫院。
1956年，廣東中醫專科學校喺原嚟嘅基礎上，就開搞咗間廣州中醫學院（而家係廣州中醫藥大學），而中醫實驗醫院就變咗廣州中醫學院嘅附院。
1958年，醫院正式改名嗌廣東省中醫院。

文化大革命後期
喺1973年嘅廣東省中醫院成立卌週年嗰陣，醫院俾上級批準咗，起咗棟6層樓嘅住院大樓同埋輔助科室嘅附樓。而呢間醫院有史以嚟嘅第一棟住院大樓直到1975年先至起好。雖然話嗰時好難出糧，但係嗰代人有無私奉獻嘅精神。

改革開放之後
1983年，醫院成立50週年。醫院正式開始搞運行機制改革，重推出咗一系列嘅服務措施，例如喺門診度病人可以揀醫生，開夜診、午診、優診、速診、星期日診等，就係噉加咗好多嘅門診量。
1986年，總院嘅新門診樓已經起好。
1987年，醫院嘅門診量第一次超過一百萬。
1988年，下塘門診部成立。
1990年，天河門診部成立。
1992年初，總院住院部1號樓開始營運
1992年5月，同日本一齊合作搞嘅廣東高野大腸肛門病防治研究中心正式開檔。
1992年10月，醫院俾人評選咗去全國第一批三級甲等醫院。
喺1993年嘅醫院成立60週年嗰陣，重入選埋「全國示範中醫院」。
1994年，羅沖圍門診部成立。
1997年，二沙島分院已經起好嗮重開放咗。
1999年，醫院入咗選「全國百佳醫院」。

21世紀
2002年，廣州市慈善醫院已經起好，入咗去廣東省中醫院度，變咗做廣東省中醫院芳村分院；嗰年重同珠海市中醫院合併咗。
2003年7月，廣東省中醫院29層樓高嘅新門診住院綜合大樓開放。
2007年，廣東省中醫藥科學院成立，同年亦開放咗大學城分院。

院區
大醫院：
總院：廣州市越秀區大德路同海珠路嘅交界東北邊附近
芳村分院：廣州市荔灣區芳村嘅荔海街（黃大仙嘅北邊）
二沙島分院：廣州市越秀區二沙島嗰邊，東邊靠住蒲澗街；南邊靠住大通路；西邊靠住菊湖街；北邊靠住晴瀾路。
大學城分院：廣州市番禺區大學城嘅內環西路嗰邊，對面有個文化廣場。
珠海分院：珠海市香洲區景樂路同園林路嘅交界西北邊。
門診部：
下塘：廣州市越秀區麓景西路，廣州廣播電視大學東門斜對面。
天河東：廣州市天河區天河東路東邊，天河東路～天河路隧道南邊出口附近，隔籬係海欣街。
羅沖圍：廣州市白雲區增槎路，富力半島花園東北三門斜對面。
想你想瘋了

《想你想瘋了》係馬來西亞歌手柯以敏出嘅第七張專輯。喺1999年1月25號由常喜唱片發行。

簡介
呢張專輯係柯以敏離開咗新力唱片之後，加入常喜唱片後出嘅第一張專輯。
想像膨脹

想像膨脹（英文：Imagination inflation）係一種記憶現象，指一個人「想像一件冇發生過嘅事」會令到佢事後「記得」件事發生過，有時仲會信誓旦旦噉話覺得件事實發生過。
惰性氣體

稀有氣體（粵拼：hei1 jau5 hei3 tai2），又叫惰性氣體（do6 sing3 hei3 tai2）、貴重氣體（gwai3 cung5 hei3 tai2）、貴族氣體（gwai3 zuk6 hei3 tai2）、貴氣體（gwai3 hei3 tai2）、高貴氣體（gou1 gwai3 hei3 tai2）或者鈍氣（seon4 hei3），係指元素周期表上嘅第18 (8A)族元素（IUPAC新規定，即原來嘅0族），響常溫常壓下，佢哋全部都係冇氣味，冇色，單原子氣體，同埋其反應性非常低。天然存在嘅惰性氣體有六種：氦（He）、氖（Ne）、氬（Ar）、氪（Kr）、氙（Xe）同具放射性嘅氡（Rn）。而鿫（Og）以人工合成嘅惰性氣體，非常唔穩定，半衰期好短。
惰性氣體嘅特性可以用現代嘅原子結構理論來解釋：佢哋嘅最外電子層嘅電子已經「滿」（即已經達成八隅體狀態），所以佢哋非常穩定，極少進行化學反應，至今得幾百種稀有氣體化合物成功備製。每種稀有氣體嘅熔點同埋沸點非常接近，溫度少於10 °C（18 °F）嘅差距，因此佢哋只可以響好小嘅溫度範圍內以液態存在。
惰性金屬

惰性金屬，有啲人會叫貴金屬，係比較可以抵抗氧化同腐蝕嘅金屬，譬如釕、鈀、銀、鋨、銥、白金同金。
惰性金屬英文係Noble metal，皆因惰性氣體（Noble gas）又譯做「貴氣體」，所以有啲人會叫惰性金屬做「貴金屬」，不過就好易同另一隻貴金屬（Precious metal）搞亂。
想你‧張國榮

《想你‧張國榮》係香港已故歌手張國榮嘅紀念音樂會。呢次紀念音樂會響2021年4月1號夜晚7點半到8點半喺尖沙咀海運大廈天台度搞。

簡介
呢次嘅紀念音樂會由鄭丹瑞主持，唐鶴德起名。參演藝人有許冠傑、張智霖、李克勤、古巨基、莫文蔚、莊奕楠等。呢次演唱會亦會做網上同步直播，籌到嘅錢會全部捐畀「惜食堂」買米製作飯餐。TVB J2同埋ViuTV亦都有同步現場直播今次嘅音樂會。
想像共同體

想像共同體 (英文：Imagined Community)，或者叫想像嘅共同體，係美國學者本尼迪克特·安德森 (英文：Benedict Anderson) 為咗分析民族主義而創造嘅概念。想像嘅共同體比起現實嘅共同體唔一樣，因爲現實嘅共同體係建立喺成員之間每日面對面嘅互動。安德森相信民族係社會建構嘅共同體，而想像嘅共同體，就係知道自己係呢個團體嘅一部分嘅人，所想像出嚟嘅結構:6–7。
安德森嘅出名作品《想像的共同體》，深入咁說明咗呢個概念。呢本書首先喺1983年出版，跟住之後喺1991年同2006年分別再版。

起源
根據安德森嘅講法，想像共同體嘅創造唔能夠冇咗「印刷資本主義（英文：Print capitalism）」。因為資本主義嘅企業家為咗最大限度咁增加銷售量，會用當地嘅地方語言嚟出版佢哋嘅書同各樣媒體。喺歐洲歷史之中，呢個過程取代咗以前以拉丁文為基礎嘅書面語，俾普羅大眾都能夠理解當中嘅内容。
結果，用當地語言嘅讀者，會通過共同嘅書寫，能夠同原本因為用唔同方言而唔能交流嘅人嚟溝通，所以浮現出共同嘅論述。安德森論證歐洲第一波嘅民族國家，就係由佢哋印刷自己嘅民族語言期間而形成。

民族主義
根據安德森嘅理論，民族主義出現嘅主要原因係大量白話讀寫嘅出現，令到用某啲書面語（例如拉丁文）嘅特權同重要性下跌。白話讀寫嘅運動，幫助咗廢除神權同埋世襲君主統治嘅觀念；印刷出版資本主義嘅出現（「資本主義嘅聚斂，同埋印刷技術、曆法、時計、同語言標準化，都喺出版嘅書同埋日報入面體現到」）—工業革命嘅開始，都對所有現象嘅發生有影響。
當安德森嘗試為民族主義嚟定義嘅時候，佢提出咗三個悖論：
對民族嘅觀點：
歷史學家眼中，係客觀同埋現代
民族主義支持者眼中，係主觀同埋古代
民族嘅特徵：
喺社會文化上，形式好普遍
喺具體表現上，係獨一無二嘅
民族主義：
喺理論層面，非常缺乏同埋唔融貫
喺實際層面，非常有力量
安德森講到無名戰士墓嚟作為民族主義嘅例子。無論呢個墓係空嘅，抑或係有未知嘅殘骸，個別嘅民族都會支持呢類型嘅紀念館，並且聲稱呢個戰士係屬於佢哋嘅。無論呢個無名士兵嘅實際來源係點嚟，呢個民族已經將佢哋嘅想像共同體，寄託咗喺呢位無名士兵上面。

民族作為想像共同體
安德森定義民族為一個想像共同體。根據佢所指出嘅概念，民族「係想像嘅，因為即使一個民族最細嘅成員，佢哋從來都唔會聽過好多佢哋大部分嘅同胞嘅名，更加唔會見過面或者識佢哋。不過，佢哋兩個人嘅心目中，都依然會有佢哋係互相連結嘅呢個概念」。
共同體嘅成員可能永遠唔會面對面咁認識每一個成員，不過佢哋仍然能夠有類似嘅利益，亦都會意識到，佢哋都係屬於同一個民族嘅一份子。民族成員喺佢哋心目中，有一個好親密嘅心理意象，例如：當你嘅「想像共同體」參與類似奧運之類嘅大型事件嘅時候，你會同你其他嘅民族成員，分享作為同一個民族嘅感覺。
仲有，民族係一個共同體，因為「即使喺每個民族內部，有可能存在一啲普遍嘅唔平等同埋剝削，但係民族總係被想像為一個又深刻又平等嘅同志情誼。最終，喺過去兩個世紀之中，正正係呢種友愛關係，令到數以百萬計嘅人甘願成為民族，去屠殺其他人或者甘心咁去送死」。

內容同影響
安德森之所以提出佢嘅理論，係因為佢感覺無論係馬克思主義定係自由主義，呢啲理論都冇辦法充分咁解釋到民族主義。
安德森、Ernest Gellner、同埋 Eric Hobsbawm 都屬於「歷史主義」或者「現代主義」嘅民族主義學派，佢哋假定民族同民族主義係一個現代性嘅產物，而且係為咗某啲經濟同政治嘅目的，先至被創造出嚟。呢個學派同原生論嘅支持者對立，因為原生論係相信，民族係自從人類歷史嘅早期就已經存喺。想像共同體可以被睇成為一種社會建構論，同 Edward Said 嘅“想像地域”(英文：Imagined geographies) 概念相提並論。
安德森同 Gellner 或者 Hobsbawm 唔同，因為佢對民族主義嘅觀念並冇敵意。佢唔認為民族主義喺全球化嘅世界入面，係陳舊嘅事物，反為覺得民族主義之中嘅烏托邦元素係有價值嘅。
根據 Harald Bauder，想像共同體嘅概念喺今時今日嘅語境，仍然同民族國家嘅框架，有高度嘅關係。佢亦都明確咁表達同國內或者國外政策有關嘅認同，例如對於移民或者遷移政策嘅認同。根據 Euan Hague：「安德森提議民族作為想像共同體嘅概念，已經變成（喺佢書中所呈現嘅）回顧地域思想嘅標準。」。
即使「想像共同體」呢個術語喺被創造嘅時候，係特別用嚟講關於民族主義，但係佢哋依家已經被廣泛咁使用，幾乎同「利益共同體」嘅概念通用。例如，「想像共同體」亦都可以用嚟講唔同基於性傾向嘅共同體，又或者關於環保議題嘅覺醒。
沙姆沙伊赫

沙姆沙伊赫（阿拉伯文：شرم الشيخ‎）係埃及一城市，喺西奈半島南端，紅海同西奈山之間嘅海岸地帶。
2011年埃及示威，時任總統穆巴拉克同屋企人離開開羅出走至呢度，然後宣布辭職。
沙太公路

沙太公路（粵拼：saa1 taai3 gung1 lou6，廣東省公路代碼：S115）係中國廣東廣州連接天河區同白雲區嘅南北走向公路。南邊從天河區沙河嘅興華路開始，一直去到北邊白雲區太和大源村嘅金盤嶺隧道為止。
喺115省道嘅公里牌標記係從K0～K7之間。

敘述
全長7公里，闊24～36米，雙向4～6車道，馬路南闊北窄。

史
呢條馬路初期時係廣從公路嘅一部分，條路從沙河嘅沙和路（而家係廣州大道北一部分）近天平架嗰邊開始，去到金盤嶺隧道南入口。後嚟廣從公路喺1995年改行到永泰之後，呢條路亦改名做「沙太公路」重縮短到興華路口。而公路代碼直到2004年規範道路代碼嗰時先至安上去嘅。
而沙太中、南兩橛原先係雙向4車道嘅馬路，後嚟喺2008年底搞京溪村周邊路網時先至整闊成雙向6車道嘅馬路。
沙奧尼古斯

沙奧尼古斯（粵拼：saa1 ou3 nei4 gu2 si1，西班牙文：Saúl Ñíguez，1994年11月21號—）係個西班牙足球員，踢中場，效力緊西甲球隊馬德里體育會同西班牙足球代表隊。
沙宣道

沙宣道（英文：Sassoon Road），係香港沙灣一條馬路，由薄扶林道開始，另一邊係掘頭路。
沙宣家族

沙宣家族 (希伯來文：משפחת ששון‎、英文：Sassoon Family) 係一個嚟自巴格達嘅猶太家族，通常係指由 David Sassoon（英文：David Sassoon (treasurer)） 而遺傳落嚟嘅後代。佢哋因爲以前參與金融同鴉片買賣而成爲富豪家族，所以亦都被叫做“遠東嘅羅富齊家族”。
佢哋原本嚟自巴格達，但之後隨住做佢哋最出名嘅鴉片生意，搬咗去印度孟買、香港、中國上海、同倫敦等等嘅地方。自從18世紀以嚟，佢哋成爲咗世界上最有錢嘅家族之一，喺全亞洲都有佢哋嘅企業帝國，更加曾經俾維多利亞女皇封咗做貴族，叫做 Sassoon baronets（英文：Sassoon baronets）。
沙奇德魯卡

沙奇德魯卡（Sachin Tendulkar，1973年4月24號—）係印度木球員，被譽為係木球史上最偉大嘅擊球手。
沙姆洛克流浪

沙姆洛克流浪（英文：Shamrock Rovers F.C.）係愛爾蘭都柏林一間職業足球球會，依家踢緊愛爾蘭超級足球聯賽。
沙威瑪

沙威瑪（粵音：saa1 wai1 maa5，阿拉伯文：شاورما‎‎）係喺中東地區（尤其係埃及、黎凡特、高加索同埋阿拉伯半島呢啲地區）極之流行嘅肉類嘢食。

點整
首先將羊肉切做一塊塊薄片再疊成錐形，跟住放喺識得慢慢噉轉嘅燒烤架度燒佢一陣，同時係噉將表面經已燒熟咗嘅肉切落嚟，最後淋上芝麻醬抑或糝啲洋蔥同埋醃菜喺面頭噉就搞掂。
新天地教會

新天地教會（san1 tin1 dei6 gaau3 wui5，韓文：신천지예수교 증거장막성전／新天地예수敎 證據帳幕聖殿*/?），全名新天地耶穌教證據帳幕聖殿教會，係一種新派宗教，由李萬熙喺1984年3月14號喺韓國搞嘅基督教系團體。至2014年統計，佢有超過120,000個信徒；2020年估計，佢有超過200,000名信徒。而呢個教會畀當地人認為係邪教，因為佢會思想控制佢啲信徒，同佢哋講李萬熙係耶穌轉世，只要信徒有十四萬四千就可以升天享永福。呢個教會多數揀啲後生落手，而搲人入會嘅方法有好多，包括填問卷、派間諜、扮朋友等等。
2020年武漢肺炎大爆發期間，因為呢個教會唔畀人帶口罩搞到好多人瀨嘢而備受批評。喺3月3號，首爾市政府話，會按照程序釘新天地教會個法人牌。
新太古代

新太古代係太古宙入面最後一個代，響28億年到25億年之前，即係響中太古代之後。
地質時代
新娘潭

新娘潭（英文Bride's Pool），香港一地，亦係一潭，喺新界大陸東北，八仙嶺東面，烏蛟騰西面，船灣郊野公園內。名勝有括新娘潭瀑布同新娘潭。瀑布高度十五米，水潭廣而深，夏日遊人在此游水。水源無污染，水清見底，清涼消暑。有自然教育徑、燒烤場幾處、設有野餐檯同盥洗室。
地歸大埔區，亦有部份喺北區。

名
傳說，古時某日，轎夫四人抬花轎，載新娘。新娘由烏蛟騰嫁到鹿頸，中途路過此處。瀑布周圍巖石濕滑，有位轎夫跣腳，花轎帶新娘一齊掉落水潭，新娘浸死。自始，水潭得名新娘潭，亦傳聞周不時鬧鬼，話水中見到新娘腳，新娘潭旁有照鏡潭，傳說新娘借潭照鏡。
新奇士

新奇士（Sunkist）係一個牌子，出名賣橙。而橙汁同埋相關嘢飲，好似果汁、汽水等，係佢租個名畀嘢飲公司。
去街市買橙，新奇士會貼咗Sunkist個貼紙，以示為名牌，收尾好多其他牌子嘅橙，都學咗呢個貼紙，要嚟賣橙。
買新奇士橙，有分「新橙」同「舊橙」。

史
傳聞，新奇士橙嚟自美國加州，嗰度陽光燦爛，種出嚟嘅橙，橙汁好新鮮。新奇士供應鏈有品質控制。
新奇士嚮美國，間公司叫 Sunkist Growers Inc.，1893年已經嚮處，原名係"The South California Fruits and Agricultural Cooperatives"（南加州生果與農產合作社）。呢間新奇士公司，由加州同埋阿里桑那州六千幾個種橙農夫、屋企個體戶收購生果，然後搞出口到世界各地。

香港
嚮香港，新奇士由和記黃埔集團嘅子公司屈臣氏集團代理。
新娘

新娘係指喺一男一女將會結為夫婦，結婚儀式入面女方嘅稱呼。喺結婚嗰陣，新娘一般會着上專門嘅婚紗或禮服，經過儀式或法律程序之後就成為男方嘅老婆。
喺明朝重係可以立妾忌年代，女人如果嫁俾人做妾，就一直都重係叫「新娘」。
新娘潭路

新娘潭路（Bride's Pool Road）係香港新界東大埔區一條路，嚮八仙嶺郊野公園同船灣郊野公園之間，頭尾接大尾篤汀角路同鹿頸；係條石屎瀝青公路，南北兩線行車。香港單車聯會單車公路賽嚮呢度開。
條路嚮涌尾有個彎位係交通黑點，有過攞命交通意外。2008年11月8號 ICAC 首席調查主任胡達新喺度揸電單車失事俾對頭車撞死咗。
新天地

新天地，係一個改造地產項目，屬於上海太平橋改造項目一部分，喺上海市中心原盧灣區嘅淮海中路。主要喺太平橋北區，由香港瑞安集團投資，將原本嘅石庫門社區，大幅改造成商業、餐飲、娛樂同旅遊綜合區。
新口岸水塘

新口岸水塘 (粵拼：san1 hau2 ngon6 seui2 tong4) 係指喺澳門新口岸北面嘅人造水塘。呢個水塘無官方名，只係叫水塘（葡文：Reservatório）或者儲水塘（葡文：Reservatório de Água）。水塘喺花地瑪堂區，係依家澳門面積最大同儲水量最多嘅水塘。

設施
有一條步行徑圍繞住新口岸水塘，全長大約2600米，分兩期起。步行徑嗰度有涼亭、兒童遊樂設施同健身設施。
步行徑有幾個入口，方便市民來往黑沙環、外港客運碼頭、回力娛樂場、松山等地方，亦係來往新口岸同黑沙環嘅主要步行通道。
水塘步行徑
水塘步行徑
嗰條步行徑係喺2000年同水塘馬路工程同步進行，喺2002年1月4號落成，嗰時得大約900米。而2006年開始嘅第二期工程將步行徑延長至2600米。同時，又增加咗休憩空間、健身設施同綠化空間。
步行徑建成之前，原本係澳門自來水公司圍封嘅禁區。剩係澳門格蘭披治大賽車期間先係嗰度設置看台，畀人入去。

歷史
呢節要加長。
新口岸水塘唔係天然。水塘位置原本係海，填海計劃起工業區。之後，為咗配合人口增加而起呢個水塘。新口岸水塘建造工程喺1935年動工，1938年起好投入服務。佔地約30萬平方米。
新南站

新南站 (廣州地鐵)：廣州地鐵14號綫嘅車站。
新南站 (城際軌道)：穗莞深城際軌道一起緊嘅車站。
新博高速公路

（中國高速公路代碼：G0422）係中國廣東嘅一條高速公路。從韶關新豐縣城東南角嘅黃陂村開始，一直去到惠州博羅縣東邊嘅長貴村。家下佢亦係武深高速公路嘅一部份。

工程
呢條高速喺2015年2月11號喐手起，2018年12月28號起好兼通車。
新南威爾士

新南威爾士喺澳洲嘅位置。
新南威爾士（英文：New South Wales，縮寫NSW），又譯新南威爾斯，簡稱新州，係澳洲人口最多嘅州，位於澳洲大陸東南部，首府係悉尼。而澳洲當地嘅唐人叫做「紐修威省」，又簡稱紐省。
1770年8月22號，英國占士曲船長去到依家嘅澳洲北岸嘅屬領島，宣告成個澳洲東岸為英國屬土，並命名為新南威爾士。但英國對新南威爾士正式展開殖民地管治就要等到1788年1月26號澳洲開埠。
佢原本包含澳洲大部分土地，19世紀，澳洲被劃分為唔同區塊以構成大英帝國嘅殖民地，呢啲區塊分別係：塔斯曼尼亞（1825年）、維多利亞（1851年）、昆士蘭（1859年）同埋南澳大利亞（1836年）。1901年呢啲殖民地連同西澳大利亞一齊宣告獨立，建立澳大利亞聯邦（Commonwealth of Australia）。

地理
呢個州包住成個澳洲首都領地，相鄰以北係昆士蘭，以西係南澳，以南係維多利亞，以東係杰維斯海灣領地同大海。
三個主要沿海城市係悉尼、紐卡素同埋臥龍崗。
其他較遠離城市嘅鎮包括Albury, Broken Hill, Dubbo, Orange, Bowral, Bathurst, Port Macquarie, Tamworth,Armidale, Inverell, Lismore, Nowra, Gosford, Griffith, Queanbeyan, Leeton, Wagga Wagga, Goulburn。
新口岸

新口岸（葡文：Zona de Aterros do Porto Exterior，Z.A.P.E），係喺澳門半島東南面嘅一個區域，喺1920年代嗰陣填海出嚟嘅，喺政區上面屬於大堂區。
新南威爾士政府

新南威爾士政府體制係隸屬於澳洲憲法嘅政府體制，成立於1856年，經歷咗百餘年多次嘅修訂。自1901年起，新南威爾士成為澳洲聯邦（Commonwealth of Australia）嘅一個州，同聯邦嘅關係亦首先尊重新南威爾士憲法。根據澳洲憲法，新南威爾士除咗被聯邦分割部分嘅立法權同司法權，其他方面保持完全獨立。新南威爾士係根據西敏制嘅精神——英國式議會政治體系，實行三權分立。
新古典主義

新古典主義（英文：Neoclassicism）係18世紀開始西歐嘅藝術、文學同文化運動，追尋古希臘同古羅馬風格，同嗰期風行嘅巴洛克主義同洛可可主義有鮮明對比。
木刻畫

木刻畫係種版畫，先喺木頭上面雕刻圖案，然後上墨，再印落張紙度。
木劍

木劍係種木造嘅劍，主要係用來練劍，唔係用來傷殺。道敎亦用佢來辟邪。如係係單刃嘅就係木刀，係刀一種，係練習。
西洋木劍叫做waster（舊寫法waſter，注意係ſ，唔係f，中間嗰畫係唔穿嘅)，意思係耗劍，都係用來練劍，因為比真劍平，用爛都唔緊要。
木劍比金劍輕好多，又唔易傷人好啱練。
曾華德

曾華德係香港呼吸系統科醫生，曾任香港胸肺基金會主席，亦曾經喺瑪麗醫院胸肺科任職，而家係醫療集團中卓醫務主席同董事。

早年經歷及家庭
佢係藝人曾華倩阿哥，1979年王肇枝中學中六畢業。

從醫及醫學研究生涯
曾華德曾經主力研究H5N1禽流感同SARS等傳染病。
曾華德曾經為富商林百欣、藝人沈殿霞同埋馬評人董驃做主診醫生。其中林百欣逝世嗰日，曾華德同埋胡興正兩個人曾經一同出席記者會交代死訊。另外，曾華德視馬評人董驃為偶像，所以免費為董驃睇症。

逸聞
2011年，藝人鄧光榮去世，曾華德係8名扶靈人之一。

武漢肺炎期間
武漢肺炎疫情期間，曾華德曾經話病毒係西方社會操控，又涉及疫苗醫療失誤事件。
喺2020年2月，社交網站流傳一封由曾華德寫嘅英文信，內容指武漢肺炎引起咗好多恐慌，但市民其實唔駛驚，武漢市肺炎嘅死亡率只係2%，顯然有好多政治恐慌同埋西方勢力嘅操縱。導演張堅庭喺社交網站反駁，指中央政府實際上採取咗唔少措施，包括自1949年以來第一次封鎖人口超過1000萬嘅城市（武漢），可見事情嚴重性，又批評曾華德身為醫務人員，唔應該將流感同冠狀病毒嘅死亡率作比較，又引述西方冠狀病毒科學家估算嘅死亡率，實際係6-8%，而武漢肺炎病毒係一種嶄新嘅病毒，唔可能由西方控制。
喺2021年4月，佢名下嘅中卓醫務，喺九龍灣體育館營運嘅武漢肺炎疫苗接種中心，有職員幫一名本來預約打BioNTech嘅55歲患癌外籍人士，打錯咗中國科興疫苗。事主話當初揀接種BioNTech疫苗，係因為佢接受化療同患癌會降低疫苗效用，如果接種保護率唔高嘅科興疫苗，擔心保護率所剩無幾。香港醫院藥劑師學會會長崔俊明直指事件離譜，認為最少應該向佢哋發警告。
曾誠

曾誠（簡化字：曾诚，1987年1月8號—）係一位中國足球代表隊嘅足球守門員，而家踢緊廣州恆大。

職業生涯
2004年：加入咗武漢一隊。
2005年：中超聯賽開打之前租借到印尼聯賽嘅蘇拉巴也隊，重同埋球隊一齊打亞冠，係嗰年12月重代表武漢U19隊參加U19足協盃。
2005年：代表武漢光谷參加中超聯賽。
2006年10月：代表中國國青隊參加亞洲U19青少年足球錦標。
2006年12月：第一次入選杜高域教嘅中國國奧隊。
2007年：代表中國國青隊分別參加南非八國邀請賽同埋法國嘅土倫盃。
2008年：因為武漢光谷隊退出中超，佢就喺2009年初轉會到河南建業。
曾萍

曾萍，香港親中派文化界人士，水彩畫家。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
曾若華

曾若華（Jude Tsang，1992年9月5號—），係香港女唱作歌手，隸屬香港華納唱片，2015年出道，同時係樂隊Dear John成員。

演出
呢個表唔完整，歡迎加料。
曾詠韓

曾詠韓（藝名：Wing，英文全名：Tsang Wing Han，1960年—）係位由香港移民嘅紐西蘭歌手，因為喺美國動畫劇集《衰仔樂園》入面出現而出名。
曾詩梅

曾詩梅（Priscelia Chan，1978年11月6號—）係新加坡女星，而家喺新傳媒私人有限公司旗下，1999年參加《才華橫溢出新秀》之後獲得電視台嘅合約，開始演藝生涯。佢入行之前曾經係喺稅務局做審計師。

個人生活
佢喺2007年同一樣係藝人嘅唐育書結婚。
曾蔭培

曾蔭培（英文：Tsang Yam-pui，1946年9月11號—）係香港警務處前處長，2001年到2003年在任。佢喺香港出世，祖籍廣東南海，阿哥係做過香港行政長官嘅曾蔭權。佢喺金文泰中學畢業後加入警隊。
法蘭西島

法蘭西島（法文：Île-de-France）係法國北部一個大區，首府巴黎，係法國嘅心臟地帶。
法蘭西一世

法蘭西一世（法文：Francis I，1494年9月12號—1547年3月31號）係法國君主，1515年到1547年在位，係法國史上其中一位比較受歡迎嘅國王。
法蘭西堡

法蘭西堡係法國海外領土馬提尼克嘅首府，人口九萬。
法蘭西斯

法蘭西斯 (人名)：多位。
法蘭西斯 (奧克拉荷馬州)：美國奧克拉荷馬州嘅郡。
法蘭西斯 (猶他州)：美國猶他州嘅村。
法蘭西斯 (內布拉斯加州)：美國內布拉斯加州嘅村。
法蘭西斯 (沙士加芝灣)：加拿大沙士加芝灣嘅村。
法蘭茲約瑟夫一世

法蘭茲約瑟夫一世（Franz Josef I，1830年8月18號—1916年11月21號）係奧地利皇帝兼匈牙利國王，創立咗奧匈帝國。
法蘭西斯·卡里卡

法蘭西斯·卡里卡（Francis Crick，1916年6月8號—2004年7月28號）係廿世紀嘅一個英國生物學家，出名在提出咗 RNA 世界（RNA world）嘅諗法解釋生命起源。
收錢機

收錢機或者收銀機係一個儀器，由人手操作，設置於零售商店，由收錢人打入每位顧客所買嘅貨品牌價，收錢機會計算出佢總消費金額。收錢機係日記賬式記錄當日嘅所有貿易。每日，商店休息前，店員會點算收銀機內嘅實際現金額，再同機內嘅日記賬（俗稱「蛇仔」）總額比對，係內部審計之一。通常收錢機都打印收據畀顧客，為保證每單交易喺日記賬必有記錄。
攸縣

攸縣係中國湖南株洲一個縣，總面積2648平方公里，人口82萬。
收銀

收銀，或者叫收銀員、收銀人，係舖頭負責收客人錢嘅職員。
英文叫Cashier。然而香港按印度英文叫shroff。
收集

收集（粵拼：sau1 zaap6；英文名叫 collecting），又有寫做蒐集，係種嗜好，指玩收集嘅人走去搵某一個類型嘅物品（搜集品），搵咗返嚟之後會將呢啲物品分類儲好，仲會對搵咗返嚟嗰啲物品進行維護同保存（收藏），即係唔淨只想自己啲收藏品有咁齊得咁齊，仲想確保自己啲收藏品企企理理，可以攞去展示畀人睇。
好多細細件嘅物品都會畀人攞嚟收集，例子有郵票、銀仔或者某啲畀人覺得好睇嘅昆蟲（好似係蝴蝶同各種甲蟲）... 呀噉，大件啲嘅到古董同傢俬，都可以攞嚟收集。
收集同收藏涉及唔少學問：首先，收藏品可以係啲唔多襟擺嘅嘢，例如想像有人收藏昆蟲標本，昆蟲標本原則上係昆蟲屍體，屍體就噉擺喺度會腐爛，所以收藏家有必要同啲標本做啲工夫以便保存；除此之外，某啲形式嘅收藏仲可以升值，可以攞嚟做投資。

常見搜集品
内文：收藏品
睇埋：藝術品
一個人要玩收集收藏，首先就要知自己想收集啲乜。會畀人攞嚟收集嘅物品多數都係啲有欣賞價值嘅嘢，當中話一類物品有「欣賞價值」可能係因為呢樣嘢畀人覺得好睇，又或者係具有某啲特殊嘅文化意義。最基本上，搜集品可以分做兩大類：
自然物品
生物標本
昆蟲，尤其係蝴蝶同甲蟲等色水鮮艷形態多變嘅昆蟲（昆蟲搜集）；
岩石同礦物，呢啲嘢喺化學成份同外形上又係可以好多變；睇埋地質學。
葉，唔同植物物種嘅葉形狀可以好唔同，廿一世紀初有方法保存植物嘅葉，防止佢哋腐爛；
貝殼，又係喺外形上可以多變得好交關；
人造物品
好似係畫、雕塑或者花樽等嘅視覺藝術作品；
古董；
銀仔；
好似係公仔同陀螺等嘅玩具；
樂器；
音樂盒；
郵票（集郵）；
黑膠碟；
集換式咭；
懷舊嘅電子遊戲；
葡萄酒，尤其係陳年嘅葡萄酒好多時都畀人覺得零舍好飲。
隨住廿一世紀初互聯網相關科技普及化，唔少人開始收集收藏虛擬物品，例如係網上遊戲裏面啲武器呀噉；睇埋虛擬經濟嘅概念。
... 呀噉。
收藏家可以响好多方面有個體差異：有啲收藏家係所謂嘅完成主義者，堅持一定要將佢哋啲目標物品冚唪唥儲齊嗮，仲會肯畀高價買自己想收集嘅嘢，但又有好多收藏家淨係「收集到咁上下數量」就已經心滿意足嗰隻；除此之外，收藏家又可以喺「有幾擏惜啲收藏品」依點上有差異－有啲收藏家會好小心翼翼噉保養住自己啲收藏品，會（例如）將啲珍藏收埋喺玻璃造嘅箱入面，想確保啲收藏品唔會整污糟，同時又有啲收藏家會攞自己啲收藏品去用，例如係收藏公仔合桃鉗嘅人攞住自己啲收藏品去開合桃。
喺廿一世紀初嘅世界，集郵係一種常見嘅收集嗜好，顧名思義就係指搜集郵票。喺廿一世紀初嘅世界，集郵係一種常見嘅收集嗜好，顧名思義就係指搜集郵票。 2014 年捷克一個葡萄酒窖儲住咗好多支葡萄酒。依啲葡萄酒有可能值好多錢。2014 年捷克一個葡萄酒窖儲住咗好多支葡萄酒。依啲葡萄酒有可能值好多錢。 2009 年有個人收集咗拃公仔合桃鉗，依幅相展示佢啲收藏品。2009 年有個人收集咗拃公仔合桃鉗，依幅相展示佢啲收藏品。
依幅圖入面有 Gotta Catch 'Em All 依句嘢（要捉嗮佢哋噉解）－句嘢係《寵物小精靈》英文版嘅 slogan，叫玩家盡力捉精靈，以求將所有物種嘅精靈全部捉到嗮。依幅圖入面有 Gotta Catch 'Em All 依句嘢（要捉嗮佢哋噉解）－句嘢係《寵物小精靈》英文版嘅 slogan，叫玩家盡力捉精靈，以求將所有物種嘅精靈全部捉到嗮。

行為理論
睇埋：藏食行為、囤積、囤積病、旁置成本同學者症候群
有唔少學術領域嘅研究者都有興趣剖析「點解人會有興趣收集嘢」依條問題－動物行為學同心理學响定義上就係鑽研行為嘅，而且事實表明，收集會影響物品嘅市場價值，令到冇乜實用價值嘅物品都可以以高價賣出，所以經濟學同市場學等領域嘅工作者都有興趣想理解收集依種行為。
人類以外嘅動物物種都有類似收集噉嘅行為。對動物行為做嘅研究表明，有多種嘅雀鳥同哺乳類都會將搵到嘅嘢食儲喺同類搵唔到嘅地方（藏食行為），仲有足夠嘅認知能力，記得自己收埋咗嘅嘢食收埋咗喺邊，有需要嗰時會搵返啲嘢食出嚟。依點仲同動物嘅智能息息相關－隻動物要能夠搵返儲起咗嘅嘢食，表示佢實要有返咁上下嘅記憶能力，而且仲有證據指，動物要有能力想像未來，能夠（例如）預估啲未熟嘅果實要過幾耐時間先熟，做到「喺收埋咗嗰粒果實啱啱熟嗰陣掘返佢出嚟」，所以藏食行為被指可能係間接促進咗智能嘅進化。
2009 年有隻鴉科雀鳥喺度囤積嘢食。2009 年有隻鴉科雀鳥喺度囤積嘢食。 依隻松鼠喺度儲起啲嘢食，準備過冬。依隻松鼠喺度儲起啲嘢食，準備過冬。 唔同甲蟲物種喺形狀同色水上可以爭好遠。唔同甲蟲物種喺形狀同色水上可以爭好遠。
對於人類嘅收集行為，有經濟學家提出可以由新穎度嘅角度思考。佢哋指出，會有人想攞嚟收集嘅嘢，實係有一定嘅內部差異嘅:p. 340－例如甲蟲噉，甲蟲嘅標本吸引到好多愛好昆蟲嘅人收集，而事實係甲蟲同時亦出晒名係最多樣化嘅目之一，淨係一個目已經有成超過 400,000 種物種（相比之下，人類所屬嘅靈長目物種數量得嗰幾百種），唔同甲蟲物種喺顏色同形狀上可以好唔同。噉想像以下嘅過程:Part 3：
一個人喺度收集緊 X 依類物品；
有日，佢見到一件物品 A，A 屬於 X；
A 同嗰位收藏家打前見過嘅 X 相當唔同，設新穎度  做「A 同收藏家打前見過嘅 X 之間嘅差異」；
如果  嘅數值有咁上下大（ 太細嘅話收藏家會覺得悶）但又唔係大得滯，位收藏家攞到 A 就會好過癮；
上述過程一路重複，收藏家手上擁有嘅 X 越嚟越多；
－而提出依套諗法嘅經濟學家指出，推出可收集商品嘅企業應該要好好噉控制產品嘅新穎度嘅「劑量」，以求達致「夠新穎，但又唔會新穎得滯」嘅理想狀態（睇埋最佳差異嘅概念）。
亦可以睇吓收集嘅心理學。
改名習慣

改名習慣（naming convention）泛指幫啲嘢改名嗰陣嘅法則或者習慣。出名嘅例子有生物學上嘅學名噉，又或者編程嘅改名習慣。
收錯愛情風

《收錯愛情風》（粵拼：sau1 co3 oi3 cing4 fung1，He's Just Not That Into You）係套2009年嘅美國愛情片，由Ken Kwapis做導演。主演係珍妮花安妮斯頓、茱芭莉摩、珍妮花高雲同珍妮花康納莉。
收集數據

收集數據（data collection）係指得到數據嘅過程，係科研不可或缺嘅一步。收集數據嘅目的係獲取數值上嘅證據去提出一啲理論，或者回答一啲問題。
新市鎮

新市鎮（粵拼：san1 si5 zan3）係城市發展嗰陣，為減低城市中心區人口密度同壓力而經過周密籌劃，喺發展程度比較低嘅地方所建立嘅新城市或者大型社區。爾種發展模式嘅概念最早由英國嘅Ebenezer Howard（英文：Ebenezer Howard）提出。
新平

新平係中國雲南玉溪一個彝族傣族自治縣，總面積4223平方公里，人口26萬。
新年

新年（粵拼：san1 nin4）即係新嘅一年嘅開始。譬如世界通用嘅公曆，新年就即係公曆年嘅第一日，叫元旦，而家就係指1月1號，但係中世紀之前歐洲用緊嘅儒略曆，新年就用過1月1號以外嘅其他日子。
每個唔同曆法都有自己嘅新年，譬如華人傳統新年係農曆年嘅第一日，叫農曆新年，又叫大年初一。而猶太人嘅新年就叫羅什哈桑納。重有其他嘅新年未能盡錄。
新市頭路

新市頭路（粵拼：san1 si5 tau4 lou6）係中國廣東廣州嘅南北走向馬路，喺海珠區新市頭，北邊從藝景路開始，一直去到南邊嘅新港中路。

敘述
全長500m，闊10米，雙向2車道。
新常態

新常態（New normal）係指社會經歷一場重大危機之後，社會嘅大氣候同埋大眾嘅生活習慣出現咗永久嘅改變。呢個詞早響2005年已經有學者用過，到2020年武漢肺炎大爆發影響全球，令到呢個詞被廣泛應用，用嚟形容疫情對社會帶嚟嘅種種影響。
新年咭

新年咭係新年時用嘅賀咭，通常會畫同新年有關嘅公仔同祝賀說話。
望安島

望安島係澎湖列島其中一個島，由中華民國臺灣省澎湖縣望安鄉管。個島面積約莫6.74平方公里。
望安機場

望安機場（粵拼：mong6 on1 gei1 coeng4）係臺灣澎湖縣望安鄉嘅一個機場。
望廈山市政公園

望廈山市政公園，又叫黑鬼山公園，係澳門一個公園，喺花地瑪堂區望廈山，佔地約二萬一千六百平方公尺。
佢原本係一片茂密嘅天然樹林，部分地方係用作軍事設施同軍營，炮台喺1960年停用。1997年6月，澳門市政廳開闢山徑通道，將山區重整為望廈山市政公園。

設施
晨運徑、兒童遊樂設施、休憩設施、健身設施、公廁等。
遊樂設施
望廈圖書館

望廈圖書館（葡文：Biblioteca da Mong Há）喺澳門半島慕拉士大馬路望廈社屋望善樓一同望善樓二嘅三樓B2室》，新管喺2011年12月9號啟用。係文化局轄下嘅公共圖書館之一。

設施
由於望廈圖書館附近主要係民居，藏書以兒童書刊、親子教育類同長者護理書籍為主。藏書量約29,699冊，各地報紙30種，各類雜誌77種。
望夫石

望夫石（英文Amah Rock或Statue Rock），香港一石，亦係香港名勝，喺沙田紅梅谷對上，遠處睇似亞媽孭仔而聞名，似等老公返來，因而叫望夫石。石喺一山之上，山高二百五十一米。頂頭巨石相疊，大數十圍，六七人高。由紅梅谷上望石夫，大概爬二十分鐘。
不少香港人慕名上石，咁多年來，石邊有唔少塗鴉。二〇〇七年十一月，漁農及自然護理署同其他八個團體，網上香港最美岩石選舉，望夫石得第一，可見佢幾咁受歡迎。

構造
近觀望夫石
望夫石係石柱，花崗岩來。因風化而裂成幾節。母嗰一邊高啲，望向沙田。
望寮嶺

望寮嶺（粵拼：mong6 liu4 leng5）係中國廣東陽江嘅一座山，喺江城區海陵島西南角嘅大角灣景區海濱浴場西邊，海拔110m。
望廈山

望廈山（葡文：Colina de Mong Há），原名蓮峰山，又叫蓮花山、黑鬼山，係喺澳門半島北部嘅一座小山。望廈山係《澳門文物名錄》，屬已評定嘅地點。

地理
高度: 60.7米（澳門半島第五高嘅山），喺花地瑪堂區。

歷史
望廈山原本係一片茂密嘅天然樹林，部分地方係用作軍事設施同軍營，炮台喺1960年停用。1997年6月，澳門市政廳開闢山徑通道，將山區重整為望廈山市政公園。
葡萄牙殖民時期喺山上面起咗望廈炮台，而西南山腳望廈村係簽訂《中美望廈條約》嘅地方。